CELEX: 31976R1520
Language: hr
Date: 1976-06-24 00:00:00
Title: Uredba Vijeća (EEZ) br. 1520/76 od 24. lipnja 1976. o uvozu tvrde pšenice podrijetlom iz Maroka

03/Sv. 025
            
            
               HR
            
            
               Službeni list Europske unije
            
            
               18
            
         31976R1520
   
               L 169/42
            
            
               SLUŽBENI LIST EUROPSKE UNIJE
            
            
               24.06.1976.
            
         
      UREDBA VIJEĆA (EEZ) br. 1520/76
   od 24. lipnja 1976.
   o uvozu tvrde pšenice podrijetlom iz Maroka
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 113.,
   uzimajući u obzir prijedlog Komisije,
   uzimajući u obzir mišljenje Skupštine (1),
   budući da su Sporazum o suradnji između Europske ekonomske zajednice i Kraljevine Maroka i Privremeni sporazum (2) o prethodnoj primjeni određenih odredaba Sporazuma o suradnji potpisani 27. travnja 1976.;
   budući da članak 16. Sporazuma o suradnji i članak 9. Privremenog sporazuma predviđaju poseban aranžman uvoza tvrde pšenice obuhvaćene tarifnom oznakom 10.01 B Zajedničke carinske tarife podrijetlom iz Maroka; budući da primjena tih aranžmana zahtijeva prihvaćanje pravila primjene,
   DONIJELO JE OVU UREDBU:
   Članak 1.
   Pristojba za uvoz u Zajednicu tvrde pšenice obuhvaćena tarifnom oznakom 10.01 B Zajedničke carinske tarife podrijetlom iz Maroka koja se prevozi neposredno iz Maroka u Zajednicu utvrđuje se prema članku 13. Uredbe Vijeća (EEZ) br. 2727/75 od 29. listopada 1975. o zajedničkom uređenju tržišta žitarica (3) i umanjuje za 0,5 obračunske jedinice po metričkoj toni.
   Članak 2.
   Mjere predviđene ovom Uredbom stupaju na snagu i primjenjuju se od datuma stupanja na snagu Privremenog sporazuma između Europske ekonomske zajednice i Kraljevine Maroka.
   Članak 3.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. lipnja 1976.
      
         
            Za Vijeće
         
         
            Predsjednik
         
         G. THORN
         
      
   
   
      (1)  Mišljenje dano 18. lipnja 1976. i još nije objavljeno u Službenom listu.
   
      (2)  SL L 141, 28.5.1976., str. 98.
   
      (3)  SL L 281, 1.11.1975., str. 1.